Cu privire la aprobarea Regulamentului de organizare și funcționare,

a organigramei şi a efectivulu-limită de personal al Direcţiei generale

educaţie, tineret şi sport a Consiliului municipal Chișinău și a Direcţiilor

educaţie, tineret şi sport din sectoare

Având în vedere nota informativă a Direcţiei generale educaţie, tineret şi sport a Consiliului municipal Chișinău, în conformitate cu prevederile Legii nr. 155 din 21.07.2011 „Pentru aprobarea clasificatorului unic al funcţionarilor publici”, Legii nr. 158 din 04.07.2008 „Cu privire la funcţia publică şi statutul funcţionarului public”, Legii nr. 397-XV din 16.10.2003 „Privind finanţele publice locale”, Codul Educației al Republicii Moldova nr. 152 din 17.07.2014, Hotărârii Guvernului nr. 1001 din 26.12.2011 „Privind punerea în aplicare a unor acte legislative”, anexei nr. 5 a Hotărârii Guvernului nr. 201 din 11.03.2009 „Privind punerea în aplicare a prevederilor legii nr. 158-XVI din 04.07.2008 „Cu privire la funcţia publică şi statutul funcţionarului public”, Hotărârii Guvernului nr. 404 din 16.06.2015 „Cu privire la aprobarea Regulamentului-cadru de organizare şi funcţionare a organului local de specialitate în domeniul învăţământului şi a structurii-tip a acestuia”, art. 14 (2), lit. l), lit. m) și lit. n) din Legea nr. 436 din 28.12.2006 „Privind administrația publică locală” și art. 6, alin. (2) pct. 1, lit. a) din Legea nr. 136 din 17.06.2016 „Privind statutul municipiului Chișinău”, Consiliul municipal Chişinău DECIDE:

1. Se acceptă reorganizarea Direcției generale educație, tineret și sport a Consiliului municipal Chișinău în 2 etape:

1.1. **Etapă I:** transmiterea tuturor instituțiilor de învățământ dislocate în sectoarele municipiului Chișinău Direcțiilor educație tineret și sport teritoriale (perioada realizării – 31.12.2020);

* 1. **II etapă:** Reorganizarea Direcțiilor educație tineret și sport din sectoare în subdiviziuni ale Direcției generale educație, tineret și sport a Consiliului municipal Chișinău cu atribuții de mentenanță tehnică, prin elaborarea unei decizii suplimentare a Consiliului municipal Chișinău.

1. Se aprobă Regulamentul de organizare și funcționare a Direcţiei generale educaţie, tineret şi sport a Consiliului municipal Chişinău (anexa nr. 1).
2. Se aprobă Organigrama Direcţiei generale educaţie, tineret şi sport a Consiliului municipal Chişinău și a Direcţiilor educaţie, tineret şi sport din sectoare (anexa nr. 2).
3. Se aprobă efectivul limită de personal al Direcţiei generale educaţie, tineret şi sport a Consiliului municipal Chişinău și a Direcţiilor educaţie, tineret şi sport din sectoare (anexa nr. 3).
4. Se aprobă normativele privind numărul unităţilor de personal din contabilităţile Direcţiei generale educaţie, tineret şi sport a Consiliului municipal Chişinău și a Direcţiilor educaţie, tineret şi sport din sectoare (anexa nr. 4).
5. Se abrogă deciziile Consiliului municipal Chişinău:

6.1. nr. 1/8 din 07.02.2018 „Cu privire la reorganizarea prin fuziune (absorbţie) a Direcţiei cultură de către Direcţia generală educaţie, tineret şi sport a Consiliului municipal Chişinău”;

6.2. nr. 2/4 din 27.02.2018 „Cu privire la aprobarea Regulamentului și structurii organizatorice a Direcției generale educație, cultură, tineret și sport a Consiliului municipal Chișinău”;

6.3. pct. 2 al deciziei Consiliului municipal Chişinău nr. 54/18 din 03.08.2006 „Cu privire la operarea unor modificări în decizia Consiliului municipal Chișinău nr. 47/8 din 08.06.2006 „Despre operarea unor modificări la decizia Consiliului municipal Chişinău nr. 4/18 din 19.12.2003 „Cu privire la aprobarea organigramelor Primăriei și ale subdiviziunilor Consiliului municipal Chişinău și aprobarea schemelor de încadrare a personalului ale aparatului Primăriei municipiului Chișinău, preturilor de sector, direcțiilor generale și direcțiilor Consiliului municipal Chişinău”;

6.4. nr. 56/4 din 12.10.2006 „Despre anularea anexelor nr. 2, nr. 3 şi nr. 4 la decizia Consiliului municipal Chişinău nr. 50/3-3 din 29.06.2006 „Cu privire la aprobarea Regulamentului, organigramei şi componenţei nominale a Consiliului Consultativ al Direcţiei generale educaţie, tineret şi sport şi modificării deciziei Consiliului municipal Chişinău nr. 47/8 din 08.06.2006”;

6.5. nr. 1/7 din 22.01.2008 „Despre aprobarea statelor-tip și normativelor personalului contabilităților centralizate de pe lângă Direcţia generală educaţie, tineret şi sport și a Direcțiile educație, tineret și sport din sectoarele municipiului Chișinău”.

1. Direcţia generală educaţie, tineret şi sport (dl A. Pavaloi) va examina, pe parcursul unei luni de la aprobarea prezentei decizii, oportunitatea funcționării Centrelor de profil fondate pe lângă Direcţia generală educaţie, tineret şi sport și a Direcțiilor educație, tineret și sport din sectoare și va prezenta Consiliului municipal Chișinău modificările ce se impun.
2. Viceprimarul de ramură a municipiului Chişinău (dna A.Cutasevici) va asigura controlul îndeplinirii prevederilor prezentei decizii.

PREŞEDINTE DE ŞEDINŢĂ

SECRETAR INTERIMAR

AL CONSILIULUI Adrian TALMACI